Lo-Renz-O/malagasy-sentence huggingface dataset:
Velively izany. Vita ihany ny telo taona nianarany tao amin ny lisea. Nahazo ny baka tekinika izy. Toko iii taorian ny nahazoany ny bakalôrea, dia vao mainka nirehidrehitra ny fanantenany sy ny finoany ho tafita. Nireharehan ireo fianakaviany sy ny mpiray tanàna taminy izy. Tafiditra nianatra teny ambohitsaina izy. Teo anatrehan izany rehetra izany anefa, niova ny fifandraisan i miaro tamin- dramahefason mivady nipetrahany. Mihasarotra mantsy ny fiainana, kanefa manana adidy amin i miaro izy ireo. Nanomboka teo ny disadisa teo amin i miaro sy ny nenitoany. Noteren izy ireo an-kolaka hitady asa i miaro. Niezaka ny hanao izay tratry ny heriny ny rain i miaro teo anatrehan izany; tsy nitandro hasasarana izy tamin ny famatsiana an i miaro mba hahafahany mamita ny fianarana amim-pilaminan-tsaina. Maty tampoka noho ny fahatapahan ny lalan-dra anefa ny rainy. Vao mainka nitombo ny fahasahiran izy ireo. Voatery nitady asa i miaro mba hitsinjovany ny fianakaviany. Toko iv tafiditra niasa tamina orinasa fikojakojana fiara izy. Vokany, tsy afaka nanohy ny fianarany intsony izy, na dia efa antomotra aza ny fanadinana hisondrotana taona fahatelo. Tetsy andanin izany anefa, tsy nitsahatra nitady hevitra hialan i miaro tao amin izy ireo ny nenitoany. Tsy nanaiky ny hialany ao aminy anefa ramahefason, raha tsy efa manambady i miaro. Resy lahatra tokoa i miaro fa tokony hikatsaka izay ho anjarany izy. Sahiran-tsaina anefa izy, noho izy tovolahy tsy mbola nilalao fitiavana. Ramahefason no nahita an i felana, izay tovovavy zanaky ny mpiara- mivavaka aminy, mba ho taolantehezan i miaro. Nifankatia tokoa izy roa, ary nikasa ny hiroso amin ny fanambadiana mihitsy. Fizarana ii voaloham-pankahalana ny fizotry ny fiainan-tokantranon i miaro sy i felana taorian ny fotoam- pampakarana. Nanova ny fahazaran i miaro ny fahadisoam-panantenany tamin i felana, izay tsy nadio intsony.
Ny roa tamin’ireo sekoly notsidihinay moa dia tany anjozorobe avokoa l. F. A sy l. A , izany hoe lavitry ny renivohitra 90 km miala eto antananarivo ; ny iray kosa tsy dia lavitra ny renivohitra l. A , miala 12 km. Tsapanay ho sahirana teo amin’ny lafiny fitaovana manampy amin’ny fampitan-desona izy ireo, izay fitaovana tokony ho efa fampiasa mahazatra ny sekoly amin’izao fotoana izao, izany hoe io no tokony ho farafahakelin’ny fitaovana hananan’ny sekoly amin’izao vanim-potoana fandrosoan’ny teknôlôjia izao. Tsy inona moa izany fa ny fahitalavitra. Anisan’ny mamaha olana betsaka eo amin’ny fampianarana mantsy io fitaovana io satria azo atao ny mandefa horonan-tsary aminy hoentina mitrandraka fahalalana, ohatra raha tsy misy ny toerana manan-kasina akaikaiky azo hanaovana fanadihadiana eny an-toerana, dia azo atao tsara kosa ny mandefa horonan-tsary mikasika izany. Noho izany, tokony hotolorana io fitaovana io avokoa ny lisea rehetra, satria efa saika misy herinaratra avokoa ny toerana ahitana lisea. Ho an’ny any ambanivohitra dia efa misy ny fampiasana ny herinaratra avy amin’ny masoandro, izay ezaka efa natomboky ny fanjakana. Nilaza momba izany ny gazety ao raha, toe-karena, lah 3581,
Amboaran-tsombin-tantara ? Lokom-panantenana, notolorana loka fampirisihana tamin’ny fifaninanana fanoratana amboaran-tsombin-tantara nokarakarain’ny havatsa sy ny fianakaviana nirhy lanto. Tsy natolotry ny mpitsara ireo loka telo lehibe nampanantenain’ny fifaninanana. ? Manganana, mahazo ny loka faharoa tamin’ny fifaninanana fanoratana amboaran-tsombin-tantara nokarakarain’ny havatsa sy ny fianakaviana nirhy lanto loka nirhy lanto 2010 tsy natolotry ny mpitsara ny loka voalohany.
Ny fifanampiana tsy misy mahavita tena irery. Noho izany, ilaina ny fifanakalozana mba hisian’ny firindram-piainana. Hoy ny fitenenana hoe izay tsy mahay sobiky mahay fatram-bary. Io fifanakalozana io no miteraka ny fihavanana izay miteraka fampandrosoana. Mitovy fa tsy sahala ny olombelona ka tokony hifanampy. Amin’ny fotoan-tsarotra no tena hahatsapana ny hasarobidin’io fifanampiana io. Ankoatra izany, ny hevitry ny maro mahataka-davitra hoy ny fitenenana. Nahatsapa ny malagasy fa tera-bary ny hevitra ary tsy azo raha tsy amin’olombelona.
Nosetrain’ny fiangonana manokana izany trangan-javatra rehetra izany dia nampihozongozona ny fiainan’ilay fiangonana vao nijoro, satria ny misiônera nihavitsy, ny toe-tsain’ny olona nikorontana, ireo kirisitianina mbola mareforefo ara-pinoana nihorohoro, ankoatra izay ny fahasahiranana ara-pivelomana nateraky ny fisafotofotoam-piainana pôlitika. Na dia toy ny vatana tapa-doha aza ny fiangonan’i mahamasina tamin’ny nahalasan’ireo misiônera dia tsy maty tanteraka ny fiangonana fa nisy lehilahy kirisitianina 14 nitsangana hiantsoroka ny raharahan’ireo misiônera lasa. Nitarika ny fotoam-pivavahana izy ireo, nankahery ny mpiangona ary niantoka mihitsy ny karaman’ny mpampianatra sy ny zavatra nilain’ny fiangonana mandra-pahavitan’ny ady ka niverenan’ireo misiônera maro nifandimby nitondra ny fiangonan’i mahamasina.
Tsy natao haingo natentina ny tononkalo fotsiny ireny teboka ireny, fa mifandray sy manampy ny fomba fanehoan-kevitra sy ny fihetseham-po tian’ny mpanoratra haseho. Manamarina izany ny voalazan’i jacques dubois, ao amin’ny dictionnaire de linguistique manao hoe tsy ampy ny fanehoana ny ao an-tasina hamoahana ny fihetseham-po raha tsy mampiasa ny teboka telo ho marika izany an-tsoratra 153
Matetika ny tantsaha no manahy ny amin’izay mety ho fiovana ateraky ny asa fampandrosoana amin’ny fombafombany. Vokatr’izany dia maro no tsy marisika, misy mihitsy aza ny mihevitra fa tsy maintsy manaraka ny fitsipiky ny tandrenivohitra ve vao ho tonga amin’ny fandrosoana ny eny ambanivohitra misy ihany koa ny milaza fa sarotra ny ahitan’ny mpanao asa fampandrosoana ny tantsaha ho madio amin’ny lafiny fitafiana sy ny ara-batana noho ny asa fiveloman’ny tantsaha izay mifototra amin’ny fambolena sy fiompiana.
Fikaonan-dohan’ny mampianatra iray sekoly io vaomiera io. Ny didim- pitondrana laharana faha 3607 enc 8. 1. 73 no nametraka azy teo anivon’ny sekoly. Izany vaomiera izany dia eo ambany fiahian’ny talen-tsekoly izay solon-tenan’ny minisitera. Io c. P. E io no ahazoan’ny mpampianatra miasa sy mifanoro hevitra eo anivon’ny sehatry ny asa fikarohana pedagôjika. Afaka mikaro-bahaolna miaraka ihany koa ireo mpampianatra raha sendra misy zava-manahirana. Mpikambana ao amin’ny c. E ny mpampianatra rehetra mitovy taranja ampianarina sy ireo mpandraharaha afaka manome fanazavana sy manoro lalana eo amin’ny fanatsarana ny fampianarana. Azo atao ny manangana birao mpandrindra eo anivon’ny c. E, ka izy ireo indray no mandravona izay tsoa-kevitra tinapaka nandritra ny fivoriana
Ny tena sakana ngeza ho azy ireo amin’ny fiainany, dia ny tsy fisian’ny olona manampy sy manolo-tanana. Mamelatra fandrika aza ny ankamaroany, ka izay lavo dia sarotra vao tafarina. Vokatr’izany dia tsy misy fifanatonana firy intsony eo amin’ny ray aman-dreny sy ny zanaka. Ary aleon’ny tanora izy samy izy no mifanampy sy mifanome hevitra ho an’ny tanora zokiny toa an-dramily, dia vonona ny hiaro izay tombontsoa kely efa azony. Tsy vonon-kanampy ny hafa intsony. Araka ny fitenenana hoe samy miaro ny rambony tsy ho tapaka minia mikimpy mihitsy eo anatrehan’ny fahavoazan’ny hafa ireo ray aman-dreny efa manakaiky ny fahanterana kosa, toa an-drakotovao, razafinimaro, rainibako, ralisoa, dia tsy vonon-kanova fiainana intsony. Efa kivy tanteraka, manaiky mora izay ataon’ny rehetra, ary tsy mikaroka hevitra lavitra intsony, fa vonon-kionona amin’izay nifanan-drify amin’ny saina aman’eritreriny. Mbola ny mpandray anjara malagasy daholo no noresahina teo. Misy mpandray anjara vahiny ihany koa ao, dia ingahy aziz sy houssen. Izy ireo no sarin’ny karana, monina eto madagasikara. Anjakan’izy ireo ny sehatry ny varotra eto amintsika. Manan-karena amin’ny fitsentsefana ny madinika, sy ny fanararaotam-pahefana, ary ny fanondranana ny harena an-kibon’ny tany malagasy an-tsokosoko ho any ivelany izy ireo. Ireo haratsian-toetra rehetra ireo no tena amantarana azy. B sinton-kevitra ny tsapa ato amin’ity tapany faharoa amin’ny mpandray anjara ity, dia mizara roa tanteraka ny fiainan’ny mponina ny voalohany dia ireo manan-katao vahiny sy manam-pahefana malagasy. Milomano ao anatin’ny haratsiam-panahiny, mangoron-karena amin’ny tsy rariny izy ireo. Mahay mifanaraka tsara anefa izy roa tonta, amin’ny fanaovana kolikoly, mba hanamorana ny fihodinan’ny afera isan-karazany ataony.
Nananganana an i kristy ho velona, tamin ny voninahitry ny ray, no handehanantsika amin ny fiainam-baovao koa. Rômanina 6 3-4 hazavainy hatrany fa ny fanitrihana ao anaty rano in-telo dia marik’ireo andro telo izay nandevenana an i kristy, sy ny fitsanganany tamin’ny maty. Koa tahaka ny nandevenana an i kristy tao am-pasana no andevenana antsika koa ao anaty rano sy ananganana antsika indray ho olom-baovao, afaka amin ny fahotana. Araka io teny io, ny fanitrihana ao anaty rano in-telo dia marik ireo andro telo izay nandevenana an i kristy, sy ny fitsanganany tamin ny maty. Koa tahaka ny nandevenana an i kristy tao am-pasana no andevenana ireo olona atao batemy, ho afaka amin ny fahotana. Indro aseho eto ambany ity sary fanaovana batemy ao amin ny katôlika rômanina sy katôlika ôrtôdôksa.
Tsy ny fahafahan’ny firenen’ny tena ihany anefa no tokony hotadiavina, fa ny an’ny firenen-kafa izay mbola iharan’ny tsindry hazo lena ihany koa. Ho haiko ve ny hahita tory amim-piadanam-po raha ny tanin-drahalahy no misy jirika mibahana? Raha vitako izany, izaho angaha no efa lo ka tsy mahalala intsony ny vidinao ry fahafahana v. A lah 10
Ny fianarana ny famintinan-dahatsoratra, ny fanadihadiana lahatsoratra, ary ny fanangonan-kevitra hatao tatitra isan-karazany ao amin ny kilasy faharoa, dia fanazarana tsikelikely ny sain ny mpianatra hahay haneho sy hanohana ny heviny. Mitohy ao amin ny kilasy voalohany izany fizarana izany, ary miantomboka manao famakafakan-kevitra ihany koa ao. Heverina kosa fa efa mahafolaka ny famakafakan-kevitra ny mpianatra ao amin ny kilasy famaranana.
Fahaizan’ny rehetra hahay hiara-monina ao anatin’ny tontolo misy azy ireo. Raha tsy misy ny soatoavina iraisana dia tsy hisy mihitsy ny fifandraisana satria miankina amin’ny fanetsehana ny sanda sy ny fametrahana azy ary ny fanavaozana azy no mampifandray ny fiarahamonina51. Ny fampiasana ny soatoavina aty amin’ny fandresen-dahatra dia manetsika ny rehetra satria mahakasika ny olona tsirairay ny ambaran’ny mpiteny. Izany hoe, entina hampifandraisana ny olona. Mety miova kosa ny soatoavina rehefa ela ny ela ary mety hifanipaka mihitsy aza. Ohatra mifanipaka ny fiheveran’ny malagasy ny fanambadiana talohan’ny fidiran’ny fivavahana kristiana dia voalaza fa ny fanambadiana tsy nafehy fa nahandotra ; izany hoe afa-miala ara-dalana rehefa tsy mifanaraka ny mpivady. Ankehitriny kosa dia lazaina fa lamban’akoho ny fanambadiana ka faty no isarahana , izay midika fa tsy misy mahazo mitsoaka an-daharana na iza na iza ary na inona na inona mitranga fa mila mifampahazaka. I perelman dia nitsinjara ny soatoavina ho sokajy roa samy hafa, dia ny zavatra hita maso toy ny olombelona, ny fiangonana, ny tanindrazana ; ary ny zavatra tsy hita maso, dia tsy inona fa ireo tsanga-kevitra mampiorina ny fahaiza- miaina toy ny marina, ny rariny, ny hitsiny. Ny fikarohan’i pierre oléron kosa dia nandrafitra ny soatoavina ho ao anaty torosy iray ihany ka ireto avy izany ny fiainana ny fiforonany sy ny lanjany , ny olombelona ny fiaviany, ny zotram-piainany, ny zony , ny fitsarana ny fifamatoran’ny môraly sy fiaraha-miaina, ny fametrahana azy eo anivon’ny fiarahamonina , ny fandriampahalemana ny endrika isehoany, ny fepetra mampisy azy , ny firenena ny lanjany, ny fetrany , ny tontolo iainana ny fitrandrahana azy sy ny fiarovana azy , ny fahafahana sy ny adidy aman’andraikitra iantsorohana, ny fahafatesana ny zo hananana sy mamaritra azy ireo , ny mahasoa, ny ratsy, ny fanamelohana ary ny famelan-keloka. Ireo rehetra ireo dia itambaran’izao tontolo izao. Araka ny efa voalaza teo aloha dia samy manana ny azy ihany koa ny isam-pirenena sy ny isam-piarahamonina ka
Vary, izany hoe, arakaraka ny fanana omby maro izany no ahavitana asa maro ihany koa. Noho izany raha mihena ny omby dia mihena ihany koa ny vokatra, izany dia misy fiantraikany avy hatrany amin’ny toe-karena satria lasa tsy ampy sakafo ny mponina. Raha izany no antony ara-toe-karena dia mba ahoana kosa ny fahitana ny antony ara- pitantanana? 2-4-2-3 ny antony ara-pitantanana
Ny allitération ny renifeo tokana na maromaro mitamberina mifanesy manerana ny fehezanteny no ahazoana ny sarin-teny allitération. Nampiasa azy ireny ny mpanoratra mba hanehoany ny fahaizany milalao ny feo samihafa ao anaty asa sorany. Ny renifeo amolotra m , ohatra, dia maneho ny alahelo mameno ny fo amam- panahin’ilay mpandray anjara. Alahelo ateraky ny fisarahan-toerana eo amin’ireo
Rehefa miresaka endri-tsoratra, dia voakasika koa ny fotsy na ny faritra tsy misy soratra, satria tsy afa-misaraka amin’ny endri-tsoratra izy. Ilaina ihany koa ny mahafantatra amin’ny ankapobeny ny momba ny fotsy sy ny momba ny endri- tsoratra. Tsy mitondra fahalalana ny takila tsy misy na inona na inona, ka tsy ilaina. Na izany aza, asiana fotsy ny sisin’ny takila mba hiarovana ny soratra tsy ho rimbona rehefa voakirakira. Ampiasaina ihany koa izy, mba hanelanelana ny soratra sy hahatonga azy hazava tsara. Loko mifanohitra amin’ny mainty koa ny fotsy, izany hoe, mifanohitra amin’ny lokon’ny soratra ampiasaina amin’ny lahatsoratra. Noho izany, manome endrika ny boky ny fisiany, sady manome hazavana ny soratra. Tokony hiavaka sy hazava tsara ny faritra manome fahalalana ao anaty boky, ary izany no mampanan- danja ny fotsy ao amin’ny boky fampianarana. Toerana izay tsy azo asiana na inona na inona, na lahatsoratra na sary, toerana izay tsy anaovan-javatra fa foana ny fotsy ao anatin’ny takila.
Aloha ro fipetra y die refa avy eo vô miresaka. Eny àry, manao azafady de eo am’zay ma azava ny hata-bady, io zany no lohateny vôlohany hazavain’ny pikabary, vita i y de misaotra an’andriamanitra; ze fahaizany misaotra an’andriamanitra eo, vita i y de misaotra ny fianakaviena, ny la iny roa tota, de 35 matetika misaotra ny fanjakana sy ny sisa die fara a eo ny resakan’ny raika lahy, de onna hafa ndray no manohy ny resaka de vô vita ny fisaorana sy ny anna. Eo de ma araka ndray ny an’ny angatahina. De nen’ny angatahina zany matetika de resaka fandripandrika no ataony, ie resaka kilavalava ro ataony, de resaka hôtra mahataizitra ro ataony, ie de a ao le pangataka zany tsy mila 40 mandray an’i y fa tsy maitsy mitady ligne tena am’simetrikan’ny hoa ato ndray zany ro ombako am’ lalan’ny kabary, àry zay ro ilàna an’le olla ho telo, refa vita i y de vakina am’zay ny resaka de eo am’ zay le mametraka vola, de misy ny valopy apetraka, vô manao ny azafady moa de efa mipetraka koa zay ny vola zay. De ny vola ao anaty valopy de tsa fatatra 45 na hotrinna na hôtrinna fa de raisina. A ay mba mana a resaka holazaina aminareo ; eo le tena manahirana ny hilaza azy ; ho hangata-bady ranna kô angatahina ny zanakareo mba ho vadinazy ; tsy maitsy mahay tsara le piteny zay ro ataoko hoa ny resaka tapa y vôlohany hafa ny faharoa. De ny farany ndray refa haza zany, manaiky le zazavavy de hanomboka ho ao an’efitra 50 am’zay, hisakafo, de hitondra ny etana mody ny pangataka satria misy tsa mahazo ve? -ie misy tsa mahazo, re tsa mahay miresaka, misy tsa mahazo fa averi a koa ny resaka, averi a koa de averi a koa, farany taizitra de hoa andao atsika hinga fa tsa homeny ny azy, ’ zay le izy, ’ zay ro plane io. Tsa misy zavatra 55 sarotra hoa de makaia fa le fomba fitenenana an’le hoe vady de zay mako no manahirana. Ary io tsy maitsy lazaina hoa loharano no filaza azy de refa misy zany hoa a tonga aty aminareo a ay fa anna mila papisotro rano, ’zay ’zany ny fihodi ana, de tonga a ay mba mangataka dimby sy fara fa tsy lazaina hoe vady a, fa taranaka mba ho loharano a ’aminay hoe. Ny anambadian- 60 kiterahana sy ny sisa. Zay le fomba fiteny azy. Misy moa ny fipetraky ny resaka de tonga de mandeha ho azy misy a sarotra be. Arakaraky le fomban-tany ary io tsa mitovy mihitsy satria ny fomba betsileo misy karaza y firy, ny merina misy
Raha hazavaina tsotsotra ny sary voalohany dia maneho ny hevitra roa ananan’ny endrika. Ny hevitra voalohany tsara tarehy izay voajanahary ananan’ilay endrika amin’ny maha tsara tarehy azy ety ivelany. Ny hevitra faharoa dia ny hatsarana hitan’ny olona taratra eny amin’ny endrika, izany hoe mety ny fomba fiainany mafinaritra
Ao anatin’ity fizarana faharoa ity no natokana handalinana ny tara-kevitry ny fitiavana, araka ny ahitana azy ao amin’ny tononkiran’i abel ratsimba. Nomenay ny lohateny hoe ireo kalom-pitiavana hita taratra ao amin’ny tononkiran’i abel ratsimba ity asa fikarohana ity. Izany hoe, ny fitiavana no ezahina hofakafakaina sy hotrandrahina ao anatin’izany, satria io no tara-kevitra misongadina indrindra ao amin’ireo asa sorany. Heverinay fa tsy diso fiantefa ny safidinay raha nirona tamin’io satria ny fitiavana no tara-kevitra anisan’ny tsara, ao amin’ny literatiora 30 , hoy i claude roy. Tsy misy tsy mikalo sy miresaka ary miaina ao anatin’ny fitiavana avokoa ny olona rehetra rehetra. Tsy azo iainana sy tsy azo ivelomana fa toy ny afobe ny fiainana eto an-tany, raha tsy misy ny fitiavana. Noho izany, zava-dehibe sy manan- danja tokoa ary tena iankinan’ny zavatra rehetra ny fitiavana ary samy manana azy avokoa ny olon-drehetra. Maneho ny heviny momba ny hasarobidin’izy io i b. Tatsimo, manao hoe zavatra mahery lanja indrindra amin’ny toetra anan’ny olombelona ny fitiavana ; velom-poana kosa eto ambonin’ny tany ireny tia tena mivelona irery, ny fitiavana no mampisy ny fiainana, ny fitiavana no maharavoravo ny antitra sy ny tanora. Ny olombelona rehetra, na inona na inona firazanany dia manaja sy mankasitraka ny fitiavana, fa tsy olona foana ny olona raha tsy efa amin’ny fotoana ahalalany ny fitiavana 31 fa tsy fitiavana eo amin’ny tanora lahy sy vavy na ny fitiavan’olon-droa ihany akory no antsoina hoe fitiavana. Tsy endrika tokana, araka izany, fa marobe tokoa no isehoany. Ao, ohatra, ny fitiavan’ny ray aman-dreny sy ny zanaka, ny fitiavana ny olon-tiana na ny fitiavan’olon-droa ary ny fitiavana an’andriamanitra raha ny hita ao amin’ireo tononkiran’i abel ratsimba, dia azo sokajiana ho telo ny endrika mety isehoany. Misy ny fitia mifamaly eo amin’andriamanitra sy ny olombelona, ka ao amin’ny toko voalohany no hamelabelarana sy hiresahana azy io. Ao kosa indray ny fitiavan-tanindrazana, izay hodinihina ao amin’ny toko faharoa. Ary fahatelo farany, ny fitiavan’olon-droa. Ny toko fahatelo no natokana hamakafakana azy. Ireo telo ireo no handrafitra ity fizarana faharoa ity. ’ndeha ary hiroso amin’ny fandalinana avy hatrany isika.
Madagasikara, satria dia misy mpianatra seminarista ôrtôdôksa 11 eto ary eny alasora no misy azy ireo. Efa misy ihany koa mpanoratra teôlôjianina ôrtôdôksa, no miezaka ny mampahafantatra bebe kokoa ny momba ny fiangonana amin ireo mpino hafa.
Teo ny fampiasana ny media mafana izay natao tamin’ny alalan’ny fifandraisana mivantana. Nandaitra ny fanentanana natao noho izy mampibaribary sy mampisokatra ny fahafahan’ny tsirairay maneho hevitra nahafahana nitaona ny mpihaino hanatona miandalana ny ivotoerana izany indrindra ireo izay mbola tsy tapa-kevitra. Nahazoam-bokatra betsaka ny fampiasana ity media ity raha oharina amin’ny teo aloha.
Ny lohateny miendrika fehezanteny fomba iray amaritan’ny mpanoratra ny tiany ambara io endrika lohateny iray io. Mahalaza avy hatrany ny foto-kevitry ny asasoratra ary dia mora takatra ny tiany hambara. Ohatra iny hono, izy 184. Teny fandrotsirotsiana sy fanehoana fihetseham-po. Nataon’ny mpanoratra ihany koa hitondrana ny sain’ny olona valalanin’ny fiainana eto an-tany mba hiserana any amin’ny toerana na tontolo hafa mba hanalefade faka ny sorisorin-tsaina. Ohatra hafa hihira aho anehoan’ny mpanoratra amin’ny feo mafy ho ren’izao
Amin’ny alina raha hilentika anio ny masoandro; jehova ô! Ka fanambinana ara-panahy sy fahorian’ny nofo no avelany ho ahy, ho takalon’ny fisasarako sy ny fanantenako, dia aoka aho hahay mifaly tanteraka amin’ny foko manontolo, fa fampianarana ahy hahay miaina amin’ny rivotry ny paradisa izany, sy hievitra an’izao fiainana izao amin’izay tena vidiny. Ary
Pasitera eo anatrehan’ny ady mangotraka, moa ho sahin’ise ve ny hitazam-potsiny. Solo pasitera a. Jereo fa lasa nivoaka tsikelikely ny olona, eny hatramin’ny ray aman-dreniko aza. Dada sy neny a, ho aiza iareo e! Very aho rey olona ô! Pasitera na dia andeha daholo aza ny olona ry ise, izaho tsy hamela an’ise ho irery, ary tsarovy fa andriamanitra koa tsy mandao. Tsy misy fotoana azo ariana fa hiady avy hatrany isika. Amin’ny anaran’i jesoa avy any nazareta no andidiako sy androahako anao ry satana. Tsy misy anjara toeran’i satana aty, fa any amin’ny farihy mirehitra afo. Raivo ha, ha, ha, tsy matahotra izany jesoa izany aho na avy any nazareta izy na avy any besarety, na avy any andavamamba. Mbola matanjaka noho izy ny aty.
Indro aseho eto koa ny tononkira nohiraina, nandihizana ny mokatijy na mokatejy aiza, hono, lay bevato ? Bevato ho’aho ry zareo ! Ka ary avaratra ary ! Ka tendrombohitra manerinerina atsinanan’ilay amboatany! Filalaovan-drakoton-dradama eo andrefan’iley mangabe! Fanaovany kodia vato!
Grille du devis éditeur , andiany faharoa miditra eto ny dokam- barotra tsy maintsy atao, fanaparitahana ny boky, ny anjaran’ny mpanoratra ny boky sy ny trano fivarotam- boky, sns. Ireo rehetra ireo no hamaritra ny vidin’ny boky. Tokony hodinihina akaiky koa anefa ny fahefa- mividin’ny mpanjifa. Na dia eo aza ireo fandaniana samihafa tsy maintsy atao ireo, dia tsy tokony ho antony hanaovana an tsirambina ny endriky ny boky akory ireo. Manan- danja tokoa mantsy ny endriky ny boky eo amin’ny fisintonana ny mpividy. Koa anisan’ny tokony hotandremana fatratra ny haben’ny boky sy ny taratasy ampiasaina, ny fanehoana ny takila tsirairay, ny fifantenana ny sary handravahana ny boky.
Ao amin’ny sombin-tantara sy ny tantara foronina dia tsy aseho miharihary ao amin’ny lahatsoratra ny toerana nipoiran’ny mpanoratra. Ao amin’ny hira gasy kosa, ambara ary ampahafantarina ampahibemaso izany. Azo lazaina fa fanaovana doka varotra io fampahalalana ny faritra niaviana io. Mamaritra ny maha-izy azy ny tarika mantsy izy satria mirakitra ny loharano nipoirany sy ny tantarany. Fomba iray hisintonana ny mpihaino hitia sy haka ny tarika izany, indrindra raha faritra fiavian’ny mpihira gasy malaza tany aloha tany ilay toerana. Filalaovana amin’ny topographie 152 no fomba filazan-javatra entin’ny mpiventy manoritsoritra ny toerana nipoiran’ny tarika ranarison entiny any amin’ilay toerana mihitsy ny mpihaino, ka atorony tsara miainga amin’ny manontolo mankany amin’ny antsipiriany, araka ny ahitana azy ao amin’ny hg1 and 31 151 dictionnaire larousse, décrire, c’est représenter par un développement détaillé oral et écrit. 152c juranville, le style enseigné par la pratique, larousse, paris, 1970, p 98 la topographie est la description des lieux, elle sert à peindre une ville, un pays, un édifice un paysage
Maingueneau, 1981, tak. 56 pour le discours, le temps de base est le présent de l’énonciation ; les faits antérieurs à ce présent sont rapportés au passé composé ou à l’imparfait le récit, lui, a pour temps de base le passé simple ; il utilise également l’imparfait, complémentaire du ps, comme il l’est du pc
Mitana anjara toerana goavana ireny zana-panontaniana ireny ahazoana mangataka fanazavana lalindalina kokoa mikasika ny teboka iray manan- danja nambaran’ny olona ifampiresahana; ahafahana mangataka ohatra, na fanaporofoana, na tahan’isa mazava, sy ny sisa ihany koa. Ny fanontaniana nahoana , amin’ny fomba ahoana , na ny hoe inona, iza no matetika miasa amin’izany.